stanford-oval/wikipedia huggingface dataset:
רצח בדם קר
צוות שחקנים

ריצ'רד דורמר – שריף דן אנדרסון
סטנלי טוצ'י – מפקח ראשי יוג'ין מורטון
מייקל גאמבון – הנרי טייסון
סופי גראבול – המושלת הילדור אודגרד
כריסטופר אקלסטון – פרופסור צ'רלי סטודארט
צ'יפו צ'ונג – טריש סטודארט
ניקולס פינוק – טייס חיפוש והצלה, פרנק סאטר
ג'סיקה ריין – ג'וליס "ג'ולס" סאטר
דרווין ברוקנברו – ליאם סאטר
ורוניקה אצ'גוי – אלנה לדסמה
לוק טרדאווי – וינסנט ראטרי
סיינה גילורי – נטלי ילברטון
ג'וני האריס – רוני מורגן
אליזבת דורמר-פיליפס – קארי מורגן
דארן בויד – מרקוס הסקלפ
ג'סיקה גאנינג – שירלי אלרדייס
מיה ג'קסן – השוטרת אינגריד ויטרי
אלכסנדרה מואן – השוטרת פטרה ברגן
ביורן הלינור הרלדסון – השוטר אריק אודגרד
אהרון מקקוסקר – ג'ייסון דונלי
מייקל אוביוארה – מקס קורדרו
אמיל הוסטינה – יורי לובימוב
פיבי ניקולס – ד"ר מרגרט אלרדייס
רמון טיקארם – טברני
הערות שוליים

↑  "Stanley Tucci, Michael Gambon, Christopher Eccleston to Star in Sky's 'Fortitude'", by Lesley Goldberg, at The Hollywood Reporter, published on 24 January 2014, retrieved on 4 April 2014.
↑  Wagmeister, Elizabeth (19 בדצמבר 2014). "Pivot Sets Jan. 29 Premiere for Stanley Tucci Drama 'Fortitude'". Variety. נבדק ב-25 בדצמבר 2014. {{cite web}}:  (עזרה)
↑  Fortitude to return for series 2 on Sky, Digital Spy, ‏2015-04-09 (באנגלית בריטית)
↑   גילי איזיקוביץ, אימה על רקע נופי הקוטב הצפוני: עונה שנייה ל"רצח בדם קר", באתר הארץ, 15 במאי 2017
↑  yes |, www.yes.co.il
↑  "Our fascination with the Arctic from Greek myths to Sky Atlantic's new drama Fortitude", Gerard Gilbert, The Independent, 27 January 2015. "Fortitude is set further north, in the Norwegian archipelago of Svalbard".
↑  ""Fortitude" Starts Shooting in East-Iceland". Iceland Cinema Now. אורכב מ-המקור ב-2015-01-28. נבדק ב-24 בינואר 2015. {{cite web}}:  (עזרה)
↑  "Harry Potter star Michael Gambon to join Stanley Tucci for new Sky Atlantic drama Fortitude", by Charlotte Wareing, at The Mirror, published on 25 January 2014, retrieved on 28 March 2014.
↑  "Stanley Tucci, Christopher Eccleston to star in Sky Atlantic drama", by Morgan Jeffery, at "דיגיטל ספיי"; published on 24 January 2014, retrieved 28 March 2014
↑    Telegraph Reporter, ‏The Killing star Sofie Gråbøl in new British TV drama, The Telegraph, 24 January 2014
רומן ריגול (אקונין)

| --- | --- |

כריכת המהדורה הראשונה ברוסית
 מידע כללי
 מאת:  בוריס אקונין
 שפת המקור:  רוסית
 תורגם לשפות:  אנגלית
 סוגה:  מותחן
 הוצאה
 הוצאה:  AST 
 הוצאה בשפת המקור:  АСТ
 מקום הוצאה:  רוסיה 
 תאריך הוצאה:  2005
 מספר עמודים:  409
 סדרה
 סדרת ספרים:  סדרת הז'אנרים
 ספר קודם:  Children's Book 
 הספר הבא:  Science Fiction 
 קישורים חיצוניים
 מסת"ב:  מסת"ב 5-17-029042-Х
 
"רומן ריגול" (ברוסית: Шпио́нский рома́н) הוא ספר מאת בוריס אקונין, השני בסדרת ה"ז'אנרים".
תקציר

במלחמת העולם השנייה באביב 1941, ערב מבצע ברברוסה, הוציא לפועל המודיעין הגרמני מבצע הטעיה מורכב, שמטרתו לשכנע את מנהיגות ברית המועצות כי לא תתרחש מתקפה של גרמניה על ברית המועצות. המשימה מופקדת בידי הסוכן שתחת שם הקוד "ואסר".
המבצע הנאצי מצליח: הסוכן נפגש עם סטלין ומשכנע אותו כי לא תהיה מלחמה עד 1943. המודיעין הסובייטי, שנחלש עקב גל הדיכויים האחרון, לא יכול לעשות דבר כדי להתנגד לסוכנים המנוסים של האבווהר, למרות המאמצים שנעשים על ידי ראש המודיעין הנחוש אך הנאיבי, לברנטי בריה.
הסוכן ואסר מעוכב, אבל אז מקבל התנצלות רשמית, ונשלח במטוס ממשלתי לגרמניה אל אביו, שמסתבר שעובד כסגן ראש האבווהר וילהלם קנריס.
דמויות > הדמויות הראשיות

יגור דורין – ספורטאי-מתאגרף ממועדון "דינמו", מגויס על ידי מייג'ור אוקטובר בשל הצלחתו בספורט והניב הבווארי השגור בפיו.
מייג'ור אוקטובר – בכיר בשירות ביטחון המדינה, ראש היחידה המיוחדת "רעיון", שמטרתו לחשוף את הסוכן ואסר ולגלות את תאריך תחילת הפלישה הגרמנית. ככל הנראה, בסופו של הספר הוא נורה לאחר ששחרר את ואסר וניסו לעצור אותו.
ואסר – סוכן אבווהר (בנו של יוזף פון טאופילה, סגנו של קנריס), עובד במסווה כקצין ביטחון המדינה קוגן.
נדיה סורין – מושא אהבתו של איגור דורין.
לז'אווה – רב-סרן; שיגר דיווחים כוזבים על אוקטובר.
דמויות > דמויות היסטוריות

אדמירל וילהלם קנריס הוא ראש האבווהר (בספר נקרא "וילי")
אדולף היטלר (מתואר בעקיפין)
יוסיף סטלין (מכונה "המנהיג")
לברנטי בריה (מכונה "הקומיסר העממי")
וסבולוד מרקולוב ("קומיסר ביטחון המדינה", או "וסבולוד ניקולאייביץ'.")
וינסטון צ'רצ'יל
ניקולאי יז'וב
רודולף הס
אנתוני אידן
פרנסיסקו פרנקו
ליובוב סרובה – דמות שמיזגה למעשה שני אישים אמיתיים: ליובוב אורלובה וולנטינה סרובה.
עובדות מעניינות

רבים מהגיבורים קשורים בצורה זו או אחרת לפנדורין, הגיבור הראשי בסדרת ספרי "הרפתקאותיו של אראסט פנדורין":
יגור דורין, הוא יליד הכפר דורינו, שבעבר היה שייך למשפחת פון דורן (פנדורין);
אוקטובר, אם לשפוט לפי התגובה שלו בשיחה עם דורין, הכיר את אראסט פטרוביץ';
ואסר הוא צאצא למשפחת פון טאופלס, מטירת טאופלס, שעד סוף המאה ה-17 השתייכה לפון דורן.
עיבוד קולנועי

הספר עובד לסרט "המרגל" בהפקת ניקיטה מיכאלקוב ואולפני T3 שבבעלותו (בוים על ידי אלכסיי אדריאנוב). הסרט עלה לאקרנים לראשונה ב-5 באפריל 2012.
הערות שוליים

↑  Корветтен-капитан
↑  Экранизация «Шпионского романа» Акунина выходит в прокат 5 апреля
↑  Ъ-Власть — «А разве обязательно нужна в фильме мораль?»
| ספרים מאת בוריס אקונין |
| --- | --- | --- |
| ספרי תיבת פנדורין | עזאזל (סרט • סדרת טלוויזיה) • גמביט טורקי (סרט) • לוויתן • מות אכילס • משימות מיוחדות (סרט) • יועץ ממלכתי (סרט) • הכתרה • אהובת המוות • אהוב המוות • מרכבת היהלום • ין ויאנג • מחרוזת הירקן • כל העולם במה • העיר השחורה • כוכב המים • איני נפרד • פשוט מאסה • בור |  |
| ספרים נוספים | רומן ריגול (סרט) • הרפתקאות המגיסטר • פלאגיה והבולדוג הלבן (סדרת טלוויזיה) • תולדות המדינה הרוסית |  |
תיק 512 (סדרת טלוויזיה)

| --- | --- |
 סוגה:  תיעודי
 כותבים:  עדי מאירי, טל ברדה
 בימוי:  טל ברדה
 פסקול:  יובל בר- און
 ארץ מקור:  ישראל 
 שפות:  עברית 
 מספר פרקים:  3
 הפקה
 מפיק:  דוד מנדיל, מיכל גריידי, לי שירה
 חברת הפקה:  מובי פלוס
 עורכים:  גל גופר
 צלמים:  מתן אקרמן
 שידור
 רשת שידור:  כאן 11 
 רשת שידור בישראל:  כאן 11
 
תיק 512 היא סדרה תיעודית בת שלושה פרקים שנוצרה בעקבות חוויותיה של עדי מאירי ככתבת, שודרה בכאן 11 בקיץ 2022 וסיקרה את פרשה 512 שעסקה בפשע מאורגן בהובלת יצחק אברג'יל. הסדרה זכתה ליותר משני מיליון וחצי צפיות באתר יוטיוב, מה שהופך אותה לאחת הסדרות הנצפות ביותר של תאגיד השידור הישראלי. יוצרות הסדרה הן עדי מאירי וטל ברדה (שגם ביימה את הסדרה). מלבד התאגיד, התוכנית נתמכה גם על ידי מפעל הפיס והקרן החדשה לקולנוע וטלוויזיה.
העבודה על הסדרה נמשכה יותר מחמש שנים ודרשה דיסקרטיות רבה. אברג'יל לא ידע שהתובע הראשי בתיק, נסים מרום, מתראיין גם הוא לסדרה, ולהפך.
בטקס חלוקת פרסי האקדמיה לטלוויזיה לשנת 2022, שהתרחש באפריל 2023, הסדרה הייתה מועמדת בשש קטגוריות, ובהן: סדרת התעודה, בימוי, צילום, עריכת תמונה, הקלטה ותחקיר. בסופו של דבר, התוכנית הוענק פרס התחקיר לעדי מאירי וטל ברדה יוצרות הסדרה ולתחקירניות נטלי גנזדה ודפנה פוזון.
נועם פתחי מישראל היום ורותתה קפפר מכלכליסט שיבחו את הסדרה.
ב-11 ביולי 2024 נמכרו זכויות השידור של הסדרה באירופה לקבוצת קאנאל פלוס.
הערות שוליים

↑  תיק 512 - NFCT, באתר nfct.org.il, ‏2022-08-08
↑  אברג'יל מתפוצץ: כמה צפו בסדרה על ראש ארגון הפשע?, באתר אייס, 13 ביולי 2022
↑  גיל משעלי, ‏פרסי האקדמיה לטלוויזיה 2023: רשימת הזוכים המלאה, באתר ‏מאקו‏, 3 באפריל 2023
↑  bar cohen, כל הזוכים והזוכות | טקס פרסי הפורום הדוקומנטרי 2022, באתר הפורום הדוקומנטרי בישראל, ‏2023-01-04
↑  רותה קופפר, "תיק 512": הסדרה התיעודית שמספרת את סיפורה של משפחת אברג'יל, באתר כלכליסט, 7 ביולי 2022
↑  הבנאליות של הרוע: יצחק אברג'יל הופך לרוקסטאר | ישראל היום, באתר www.israelhayom.co.il, ‏2022-06-30
↑  סדרת הדוקו הישראלית "תיק 512" נמכרה לשידור באירופה, באתר ynet, 11 ביולי 2024
תצפית עבר

|  מידע כללי |
| --- | --- |
 מאת:  אורסון סקוט קארד
 שפת המקור:  אנגלית
 סוגה:  מדע בדיוני
 מקום התרחשות:  אמריקה 
 הוצאה
 הוצאה:  ספרי טור 
 הוצאה בשפת המקור:  Tor Books
 תאריך הוצאה:  1996
 הוצאה בעברית
 הוצאה:  אופוס
 קישורים חיצוניים
 הספרייה הלאומית:  001964439
 
תצפית עבר: גאולתו של כריסטופר קולומבוס (באנגלית: Pastwatch: The Redemption of Christopher Columbus) הוא רומן מדע בדיוני מאת הסופר האמריקני אורסון סקוט קארד. הספר עוסק בחייו ובפעולותיו של מגלה הארצות כריסטופר קולומבוס. חלק גדול מהעלילה עוסק בקבוצת מדענים אשר נוסעים בזמן למאה ה-15 על מנת לשנות את האופן שבו התפתח הקשר בין העולם הישן לעולם החדש.
הספר נכתב באנגלית, ותורגם לצרפתית, פולנית, רוסית, ספרדית, הונגרית ועברית. יצא לאור בעברית בהוצאת אופוס בשנת 1999, בתרגומו של רחביה ברמן.
עלילה

בעתיד, האדם המציא מכונה שמאפשר לראות אירועים שהתרחשו בעבר ("תצפית עבר"). טאג'ירי היא חוקרת "תצפית עבר", המתמחה בקולוניזציה של האיים הקאריביים ובחייו של כריסטופר קולומבוס. יום אחד היא מגלה שהמכונה מאפשרת לשלוח הודעות לעבר. טאג'ירי, בעלה חוסיין וביתם דיקו, ממונים לאחראים על מיזם שליחת ההודעות לעבר. טאג'ירי והחוקרים מגלים שתוכניתו המקורית של קולומבוס הייתה לשחרר את ארץ הקודש מהכיבוש המוסלמי, ורק בעקבות התערבות מהעתיד הוא החליף את מטרתו לחציית האוקיינוס האטלנטי כדי להגיע להודו. החוקרים מבינים שבקו הזמן המקורי, שבה קולומבוס פנה לירושלים, האימפריה של הטלקסקלה פלשה לאירופה, שיעבדה אותה, והביאה אליה את מנהג קורבן האדם. כדי למנוע את הזוועה, גורמים מקו הזמן המקורי שלחו הודעה לקולומבוס אשר הסיטה אותו לגלות את אמריקה לפני שהאימפריות המקומיות יוכלו לצבור כוח מספק כדי לשעבד את אירופה. פתרון זה אמנם מנע את שעבודה של אירופה אבל גרם להרס רב בקרב הילידים שבאמריקה.
טאג'ירי וציוותה מחליטים שעליהם לשנות את ההיסטוריה כך שאף אחת מהזוועות לא תתרחש. הם שולחים שלושה נוסעים בזמן לאמריקה. שניים מגיעים זמן רב לפני הגעת קולומבוס לאמריקה. הם משתמשים בווירוסים מהונדסים גנטית כדי לפתח בקרב האמריקאים חסינות למחלות העולם הישן, שגרמו למוות כה רב, ועמלים לחזק את החברות הקאריביות לקראת בואו של קולומבוס, בין השאר על ידי הפצה של דת כמו נוצרית ועל ידי ביטול קורבן האדם. כשקולומבוס מגיע לקאריביים, הנוסעים בזמן מטביעים את ספינתו כך שלא יוכל לעזוב. נטוש בעולם החדש, קולומבוס לומד לכבד את דרכיהם של המקומיים, והאימפריות של העולם הישן והחדש נפגשות כשהן שוות זו לזו בכוחן.
האפילוג מתאר את העתיד שנבנה כך כאוטופיה, ומתאר כיצד ארכאולוגים בקו הזמן החדש מוצאים הודעה מהצוות של טאג'ירי המתאר את ההתערבות.
רוברט אמס

| --- | --- |
אין תמונה חופשית
 לידה:  20 במאי 1986 (בן 38) הורלי, הממלכה המאוחדת 
 שם לידה:  Robert James MacPherson 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  האקדמיה למוזיקה ולאמנויות הדרמה של לונדון  מכללת בריט לאמנויות הבמה  תיכון אוקווד 
 פרופיל ב-IMDb
 
רוברט אמס (באנגלית: Robert Emms; נולד ב-20 במאי 1986) הוא שחקן תיאטרון, קולנוע וטלוויזיה אנגלי.
ביוגרפיה

אמס נולד בשם רוברט ג'יימס מקפרסון בהורלי שבמחוז סארי באנגליה. הוא למד בבית הספר אוקווד בהורלי. בשנים 2002 עד 2004 למד משחק בבית הספר The BRIT School for Performing Arts and Technology, ומ-2004 עד 2007 למד באקדמיה למוזיקה ולאמנויות הדרמה של לונדון (LAMDA).
קריירה

במרץ 2009 שיחק אמס בתפקיד ראשי בדמות אלברט בהפקה של התיאטרון המלכותי הלאומי של המחזה "סוס מלחמה". סטיבן ספילברג שראה אותו מופיע בהצגה בתיאטרון לונדון החדש, ליהק אותו לתפקיד דייוויד ליונס בעיבוד הקולנועי של המחזה.
ביוני 2011 נבחר אמס ל"כוכב המחר" של המגזין "Screen International".
עוד בקולנוע הופיע אמס בסרט "קיק אס 2" לצדו של ג'ים קארי. הוא שיחק בתפקיד ריק "ברוקן" באקלי" בסרט "Broken" בבימויו של רופוס נוריס ובהפקת BBC films. בסרט "Anonymous" גילם אמס את המחזאי האליזבתני תומאס דקר. הוא שיחק בסרטו של טרסם סינג, עיבוד ל"שלגיה" של האחים גרים, בשם "מראה מראה: הסיפור האמיתי" בכיכובה של ג'וליה רוברטס. ב-2010 הופיע בסרט "The Arbor" שהיה מועמד לפרס באפט"א. ב-2017 גילם את ויטאס גרולאטיס בסרט "Borg/McEnroe" לצדו של שיה לה-באף.
תפקידיו הבולטים בטלוויזיה כוללים את הסדרה "עמק האושר" של סאלי ויינרייט, "The Street" מאת ג'ימי מקגאוורן, ובפרק בסדרה "סקוט וביילי". ב-2015 שיחק אמס בתפקיד סימטי, הנכד האמן של פטוניה האו, במיני-סדרה של ה-BBC "קפיטל" המבוססת על רומן באותו שם מאת ג'ון לנקסטר. Capital"| ב-2017 גילם את דמות של ג'ון ג'ררד במיני-סדרה "להרוג את המלך" לצדם של קיט הרינגטון וליב טיילר. בין השנים 2013 ל-2015 שיחק בתפקיד ראשי בדמות פיתגורס בסדרה "אטלנטיס" של ה-BBC.
ב-2018 שיחק בעולם היורה: נפילת הממלכה את ג'ק, מפעיל טכני של מחשבים הנראה בתחילת הסרט.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2023 |  | Starve Acre | סטיבן |  |
| 2022 |  | This Is Christmas | פול |  |
| 2018 | עולם היורה: נפילת הממלכה | Jurassic World: Fallen Kingdom | ג'ק |  |
| 2017 | ג'ון מקנרו נגד ביורן בורג | Borg vs McEnroe | ויטאס גרולייטיס |  |
| 2017 |  | Apostasy | סטיבן |  |
| 2013 | קיק אס 2 | Kick-Ass 2 | איש חרק |  |
| 2013 |  | The Selfish Giant | פיל |  |
| 2012 |  | Broken | ריק באקלי |  |
| 2012 | מראה מראה: הסיפור האמיתי | Mirror, Mirror | צ'ארלס רנבוק |  |
| 2011 | סוס מלחמה | War Horse | דייוויד ליונס |  |
| 2011 | אנונימי | Anonymous | תומאס דקר |  |
| 2010 |  | The Arbor | דייוויד הצעיר |  |
| 2009 |  | Bucco Blanco | גאי |  |
| 2024 |  | Starve Acre | סטיבן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | שנגרי-לה | Shangri-La | הוריישו | סדרת טלוויזיה (פרק אחד) |
| 2008 | להעיר את המתים | Waking the Dead | סטאו | בפרק "Pieta" |
| 2008 |  | The Wrong Door | סמי / קולין | סדרת טלוויזיה (2 פרקים) |
| 2009 |  | The Street | קאלום מילר | סדרת טלוויזיה (פרק אחד) |
| 2009 |  | Monday Monday | טום | סדרת טלוויזיה (פרק אחד) |
| 2011 | סקוט וביילי | Scott & Bailey | לוק פארל | סדרת טלוויזיה (פרק אחד) |
| 2013–2015 | אטלנטיס | Atlantis | פיתגורס | סדרת טלוויזיה |
| 2015 | קפיטל | Capital | סמיטי |  |
| 2016 |  | The Living and the Dead | פיטר | סדרת טלוויזיה |
| 2016 | עמק האושר | Happy Valley | דריל גארס | עונה שנייה |
| 2017 | להרוג את המלך | Gunpowder | האב ג'ון ג'ררד | מיני-סדרה |
| 2019 | צ'רנוביל | Chernobyl | ליאוניד טופטונוב | מיני-סדרה |
| 2019 |  | Cleaning Up | גלין | 6 פרקים |
| 2022 | אנדור | Andor |  | סדרת טלוויזיה |
| 2022 |  | Four Lives | ריקי | מיני-סדרה |
| 2024 |  | Sherwood | סמואל וורנר | תפקיד ראשי (עונה 2); 6 פרקים |
תפקידים בתיאטרון

| שנה | שם | שם באנגלית | תפקיד | במאי | תיאטרון |
| --- | --- | --- | --- | --- | --- |
| 2009–2010 | סוס מלחמה | War Horse | אלברט נרקוט | מריאן אליוט וטום מוריס | התיאטרון המלכותי הלאומי ותיאטרון לונדון החדש |
| 2008 |  | War Horse | בילי נרקוט | מריאן אליוט וטום מוריס | התיאטרון המלכותי הלאומי ותיאטרון לונדון החדש |
| 2008 | שנגרי-לה | Shangri-La | הוריישו | מארק רייבנהיל | תיאטרון ראונדהאוס |
| 2008 |  | The Glee Club | קולין | רוג'ר היינס | תיאטרון הספרייה, מנצ'סטר |
| 2007 |  | The Six-Days World | טום | ג'יימי הרפר | תיאטרון פינבורו |
הערות שוליים

↑  War Horse film star Robert Emms tells of failed audition 'fate'
↑  "Robert Emms". LAMDA. אורכב מ-המקור ב-2018-03-02. נבדק ב-2018-03-02.
↑  "War Horse — new cast announced". Indie London. נבדק ב-2011-07-06.
↑  "Half the cast to change in War Horse!". London Theatre. 2009-09-10. נבדק ב-2011-07-01.
↑  "War Horse: A Man's Play". Blokely. 2010-12-03. אורכב מ-המקור ב-2012-07-23. נבדק ב-2011-07-01.
↑  "Screen unveils 2011 Stars of Tomorrow". Screen Daily. 2011-06-30. נבדק ב-2011-07-01.
↑  ‘Kick-Ass 2’ Set for Summer 2013; Robert Emms and Morris Chestnut Join Cast
↑  Broken
↑    Sukhdev Sandhu, ‏The Arbor, review, The Telegraph, 21 October 2010
↑  Shia LaBeouf-starrer 'Borg/McEnroe' begins shoot
↑    Michael Hogan, ‏Happy Valley, review: did Daryl's mum turn the gun on herself? Plus ten more talking points, The Telegraph, 9 March 2016
↑  Heminsley, Alexandra (2011-07-07). "Have you been watching ... Scott & Bailey?". The Guardian. נבדק ב-2011-07-06.
↑  "BBC One: Capital". BBC Online. נבדק ב-24 בנובמבר 2015. {{cite web}}:  (עזרה)
↑  Cast announced for BBC One's Atlantis
| --- | --- |
בקרת זהויות :  GND: 1069072079  ISNI: 0000 0004 2844 3153  LCCN: no2014027184  VIAF: 307172972   WorldCat (עם VIAF): 307172972
שקרן!

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 הוצאה
 תאריך הוצאה:  מאי 1941 
 תאריך הופעה ראשונה:  מגזין Astounding Science Fiction, גיליון מאי 1941
 סדרה
 סיפור קודם:  הגיון 
 סיפור עוקב:  רובוט אל-76 תעה בדרכו 
 
שקרן! (באנגלית: !Liar) הוא סיפור מדע בדיוני קצר מאת אייזק אסימוב שפורסם בשנת 1941 ותורגם לעברית בשנת 1970 בקובץ אני, רובוט ושוב ב-2004 בתרגום המחודש של הספר. זהו הסיפור השלישי של אסימוב בו מופיעים רובוטים בעלי מוח פוזיטרוני. האירועים של הסיפור הקצר מוזכרים בספר רובוטים של שחר מאת אסימוב.
למרות שהמילה רובוט הופיע לראשונה אצל הסופר קארל צ'אפק, המילה רובוטיקה הופיעה לראשונה בסיפור 'שקרן!' של אסימוב.
עלילה

בגלל תקלה בייצור, רובוט מדגם RB-34 (הרבי), קיבל יכולות טלפתיות. בזמן שרובוטיקאים מחברת "יו אס רובוטים ואנשים מכניים" חוקרים כיצד קרה הדבר, הרובוט אומר להם מה אנשים אחרים חושבים. אבל מכיוון שהחוק הראשון של הרובוטיקה חל על הרבי, הוא משקר להם בכוונה, כדי למנוע פגיעה ברגשותיהם ולשמח אותם, במיוחד כשהדבר נוגע לרומנטיקה. עם זאת, על ידי השקר, הוא פוגע בהם בכל מקרה.
כאשר סוזן קלווין מגלה שהוא משקר לה ולעמיתיה, היא מתעצבנת עליו (באחת מהפגנות הרגש הנדירות שלה) ומסבירה לו כי כאשר הוא משקר לאנשים, הוא פוגע בהם. הרבי נקלע לקונפליקט, מאחר שאם יאמר את האמת אנשים ייפגעו, ואם ישקר להם הם ייפגעו מהשקר; המוח שלו נהרס מהבעיה, והוא מושמד.
בספר "רובוטים של שחר" מוזכר כי רובוטים מודרניים יותר יודעים להשוות בין פגיעות, כדי לבחור את הפגיעה המינימלית ולא להיהרס כמו כשקרה להרבי.
ראו גם

סדרת הרובוטים
שלושה שיודעים

| --- | --- |
 סוגה:  מדע, ידע, חברה, חינוכי, קומדיה
 יוצרים:  יגאל שפירא, לי-אור אברבך
 מנחים:  2017-2021 דודו ארז 2022-2024 שרון קנטור 2024-הווה אורי גוטליב
 ארץ מקור:  ישראלישראל
 שפות:  עברית
 הפקה
 מפיק:  תמר בנימין
 עורכים:  אלכס לויקר
 מוזיקה:  דימה קרנצוב (וביצוע טכני)
 אורך פרק:  שעתיים
 שידור
 רשת שידור:  כאן תרבות, כאן 11
 תקופת שידור מקורית:  15 במאי 2017 – הווה
 קישורים חיצוניים
 http://www.kan.org.il/Podcast/program.aspx/?progId=2029
 
שלושה שיודעים היא תוכנית רדיו מדעית ישראלית יומית, זוכת פרס אגודת העיתונאים לשנת 2021, בהשתתפות מומחים - מדענים, חוקרים, ואנשי אקדמיה - מתחומים רבים: היסטוריה, פיזיקה, מתמטיקה, סוציולוגיה, ארכאולוגיה, ביולוגיה, פילוסופיה, מוזיקה ועוד.
בין אורחי התוכנית: זוכה פרס נובל ופרס ישראל פרופ' דן שכטמן, הפסיכואנליטיקאי פרופ' יורם יובל, העתידן ד"ר רועי צזנה, הבוטנאי פרופ' יעקב גרטי מאוניברסיטת תל אביב, חוקרת המוח ד"ר קרן בן-יצחק, הרופאה והסופרת ד"ר קרן לנדסמן, מהנדס החלל יואב לנדסמן, הפיזיקאי התאורטי והמומחה לתורת המיתרים ד"ר בועז קרני הראל, הבלשנית ד"ר תמר עילם גינדין, חוקר האטמוספירה והחלל פרופ' יואב יאיר, המומחה למזרח הקדום ד"ר אילן אבקסיס, המרצה לתנ"ך ליאורה רביד ומומחים רבים ממכון דוידסון לחינוך מדעי: ד"ר יונת אשחר, ד"ר נעם לויתן, ד"ר ארז גרטי, ד"ר אבי סאייג, הפיזיקאית ד"ר גבריאלה דורפן-פורמן, הביולוגית ורד שפירא, ד"ר יוסי אלרן, וד"ר ליאת בן דוד, מנכ"לית המכון.
בין היתר, התראיינו לתוכנית הביוכימאי האמריקאי פרופ' פנג ז'נג, שהתפרסם בזכות מחקריו בתחום ההנדסה הגנטית, קריספר ואופטוגנטיקה, והאסטרונאוטית האמריקאית ד"ר ג'סיקה מאיר, בסמוך ליציאתה למשימה מדעית בתחנת החלל הבינלאומית.
הגאוגרף והקרטוגרף פרופ' משה בְּרָוֶר התראיין בתוכנית, בהיותו בן 100, כחודש לפני פטירתו.
התוכנית עלתה לשידור ב-15 במאי 2017, בתחנת הרדיו כאן תרבות, עם פתיחת שידורי תאגיד השידור הישראלי, ושודרה בתחנת הרדיו כאן תרבות, מדי יום בין השעות 09:00-07:00, ובשידור חוזר בשעה 21:00-19:00. בעבר, השעה הראשונה שודרה בערוץ הטלוויזיה כאן 11.
בדצמבר 2019 הוכרזו בתוכנית, לראשונה בישראל בתוכנית רדיו או טלוויזיה, זוכי פרס קריל לשנת 2019, פרס מטעם 'קרן וולף' להצטיינות במחקר מדעי, לחוקרים צעירים, בתוכנית מיוחדת בהשתתפות פרופ' דן שכטמן ואחרים.
במהלך הסגר הראשון בעקבות מגפת קורונה, החל מ-15 במרץ 2020, התוכנית עברה להיות משודרת מדי יום בשעה 11:00-08:00, במתכונת בית ספר (ואף נקראה "בית הספר שלושה שיודעים"). בכל שעה, צוות המומחים של התוכנית לימד את המאזינים והמאזינות מושגי יסוד בשלל תחומים: פיזיקה, מתמטיקה, חלל, קולנוע, מוזיקה, ביולוגיה, זואולוגיה ועוד. בתום תקופת קורונה התוכנית שבה למתכונתה הרגילה.
הצוות הראשון של התוכנית כלל את המגיש דודו ארז, העורך רז חסון, המפיקה אלכס לויקר וטכנאי השידור אלון מקלר. דודו ארז הגיש את התוכנית במשך 5 שנותיה הראשונות. אחריו הגיש את התוכנית באופן זמני, השדרן נתיב רובינזון. משנת 2022 ועד דצמבר 2024 הגישה את התוכנית שרון קנטור. החל מה- 9 בדצמבר 2024 מגיש את התוכנית אורי גוטליב. התוכנית משודרת בשידור חי, בין השעות 07:00-08:00 בבוקר.
פינות בתוכנית

במהלך שנות פעילותה, שודרו בתוכנית מספר פינות לאורך זמן.
פינת האבולוציה – חוקר האבולוציה פרופ' אריאל צ'יפמן מהאוניברסיטה העברית דן באבולוציה של קבוצות שונות של בעלי חיים ובסוגיות אבולוציוניות אחרות.
אין על כדור הארץ שלנו ביקום – המעצב יאיר אנגל מעלה סוגיות הקשורות לאיכות הסביבה ולקיימות.
פינת תרבות האוכל – עם פרופ' נמרוד לוז, חוקר היבטים חברתיים תרבותיים והיסטוריים של אוכל, המכללה אקדמית כנרת.
פינת החדשנות ברפואה – על פיתוחים מדעיים וטכנולוגיות פורצות דרך בתחום הרפואה, עם המומחית לחדשנות ברפואה דר' מיכל חמו לוטם.
פינת המשחקנות (הגיימינג) – עם ד"ר חנן גזית, חוקר גיימינג, מומחה למישחוק, מרצה במרכז הבינתחומי הרצליה וראש המרכז הישראלי של איגוד חוקרי משחקים דיגיטליים העולמי.
פינת הקולנוע – עם כתב הבידור והתרבות של תאגיד השידור הישראלי יונתן גת.
פינת הפייק ניוז במדע – עם ד"ר ארז גרטי, ראש תחום תקשורת המדע, במכון דוידסון, הזרוע החינוכית של מכון ויצמן למדע.
פינת נפלאות המוח – עם המומחית במדעי המוח ובוגרת המרכז לחקר המוח באוניברסיטה, ד"ר קרן בן יצחק.
פינת הפוטורה - ד"ר אושי שהם קראוס, מעלה סוגיות שאנו צפויים להתמודד איתן בעתיד.
אתם שואלים הקתדרה למוזיקה עונה – המלחין, המנצח, ומייסד הקתדרה למוזיקה במרכז עינב, פרופ' משה זורמן עונה על שאלות המאזינים בתחום המוזיקה.
המצעד השבועי – אומן המצחק והדירוג אורן ברזילי, עורך מדי שבוע מצעד, בהתאם לאירועי השבוע (מצעד אסונות הטבע, מצעד היסודות וכו').
הכל אפשרי – איש הרדיו של כאן אריה גולדנברג, מציג חפיצים שמסייעים לאנשים עם מוגבלות (מחשב שקורא בקול טקסטים, זכוכית מגדלת דיגיטלית, סוס נחייה וכו').
פינת פרשת השבוע – עם מנכ"לית מכון דוידסון, הזרוע החינוכית של מכון ויצמן למדע, ד"ר ליאת בן דוד.
פינת הפילוסופיה – הפילוסוף ד"ר שמעון אזולאי עונה לשאלות המאזינים בתחום הפילוסופיה.
מה במעבדה – גיל מרקוביץ מספרת על מחקרים אקדמיים חדשים שפורסמו בישראל.
פינת השפה העברית – על תחדישים ותיקוני הגייה, עם הלשונאית ד"ר סמדר כהן.
פינת האיג נובל – סקירת טקס פרסי איג נובל לאורך השנים, עם אור לוי.
פינת הקומיקס – עם הקומיקסאי אורי פינק.
פינת השירה- עם הזמרת ומורת פיתוח-הקול רונה ישראל-קולת
פינת גיבורי העל – על עולמם של גיבורי העל אז והיום, עם הסטנדאפיסט אבנר מירב.
פינת התנ"ך – עם המומחה לענייני מקרא דר' אילן אבקסיס.
פינת המתמטיקה – עם המתמטיקאי והמומחה לתורת המשחקים מיכאל גורודין.
פינת הפיזיקה – על חוקים פיזיקליים הרלוונטיים לחיינו, עם דר' נעמה חריט-יערי.
פינת היסודות – על היסודות שבטבלה המחזורית, עם דר' דלית שנטל.
פינת האמנות – עם יונתן הירשפלד.
הערות שוליים

↑  מהי תכנית המוזיקה הטובה ביותר ברדיו?, באתר אייס, 5 בנובמבר 2021
↑  https://www.facebook.com/AllcultureIL/videos/649588118753177/
↑  שלושה שיודעים - להאזנה | כאן תאגיד השידור, באתר כאן-תאגיד השידור הישראלי
↑  דודו ארז ומומחים לומדים ומלמדים דברים חדשים
↑  אושי שהם קראוס (2017-09-06), ד"ר אושי שהם קראוס - עתידנות - שלושה שיודעים - האם לתכנות מגיע יחס מוסרי?, נבדק ב-2018-02-04
ריי סטיבנסון

| --- | --- |

סטיבנסון בשנת 2014
 לידה:  25 במאי 1964 ליסברן, צפון אירלנד
 פטירה:  21 במאי 2023 (בגיל 58) איסקיה, איטליה
 שם לידה:  George Raymond Stevenson 
 מדינה:  הממלכה המאוחדת 
 תקופת הפעילות:  1993–2023 (כ־30 שנה)
 מקום לימודים:  בית הספר למשחק בריסטול אולד ויק 
 בן או בת זוג:  רות גמל (1997–2005) 
 מספר צאצאים:  3 
 פרופיל ב-IMDb
 
ג'ורג' ריימונד סטיבנסון (באנגלית: George Raymond Stevenson;‏ 25 במאי 1964 – 21 במאי 2023) היה שחקן צפון אירי.
ביוגרפיה

סטיבנסון נולד בליסברן שבצפון אירלנד, אך עבר עם משפחתו לניוקאסל על הטיין, אנגליה בהיותו בן שמונה. בתחילה למד עיצוב פנים, ועסק בתחום בחברת אדריכלות בלונדון. בגיל 27 החליט לנסות להגשים חלום ילדות, והחל ללמוד משחק בבית הספר לתיאטרון אולד ויק שבבריסטול.